Has de sol·licitar-les per via electrònica a través de l'apartat "Tràmits gencat" del web de la Generalitat de Catalunya seguint les instruccions que s'hi preveuen.
Podràs accedir des del web de l' AGAUR, apartat Beques i Ajuts.
Per obrir i emplenar el formulari en pdf de sol·licitud has de tenir instal·lada la darrera versió d'Adobe Acrobat Reader (versió 9.1 o superior) en el teu ordinador.
Si la versió que tens en el teu ordinador no és l'última és possible que no puguis completar la tramitació amb èxit.
Et recomanem segueixis les instruccions de la pàgina web de Suport a la tramitació de la Generalitat de Catalunya.
Orientativament entre els mesos de juliol i la primera quinzena d'octubre.
Consulta el període concret en la pàgina web de l' AGAUR.
S'han de sol·licitar en el període obert i fixat a la convocatòria.
Si comences els estudis en el segon quadrimestre o semestre del curs i et vols matricular com a becari o becària condicional, és imprescindible que hagis demanat l'acreditació de caràcter econòmic (procediment MATRC) dins del termini.
Amb el mateix formulari estàs demanant l'acreditació de caràcter econòmic (procediment MATRC) i la beca Equitat (amb el corresponent tram de renda familiar).
Es tracta d'un únic formulari per a les dues sol·licituds.
El codi identificador (codi ID) és el codi alfanumèric que obtindràs amb l'acusament de rebuda de la sol·licitud una vegada finalitzada la tramitació.
Aquest codi et permet consultar l'estat dels tràmits i les gestions sense necessitat d'un certificat digital.
Les comunicacions es faran preferentment per mitjans electrònics, sempre que ho hagis consentit en la sol·licitud, per mitjà de l'apartat "Tràmits gencat" del web de la Generalitat de Catalunya.
Rebràs notificacions a l'adreça de correu electrònic consignada en la teva sol·licitud.
La diligència d'esmenes, la proposta de resolució i la resolució de la beca Equitat se't notificarà mitjançant la publicació al Tauler electrònic de l'Administració de la Generalitat de Catalunya.
A efectes informatius podràs consultar el resultat, també, en l'apartat "Tràmits gencat" del web de la Generalitat de Catalunya i en la pàgina web de l'AGAUR.
Has d'accedir a través de l'apartat "Tràmits gencat" del web de la Generalitat de Catalunya.
Per accedir a la teva carpeta i consultar l'estat del teu tràmit has d'introduir el codi identificador (codi ID) i el número d'identificació (DNI/NIE) de la persona sol·licitant.
A continuació, clica sobre el títol de la convocatòria i després hauràs d'anar seleccionant les diferents pestanyes de la teva carpeta per fer seguiment de la teva sol·licitud.
Has d'accedir a través de l'apartat "Tràmits gencat" del web de la Generalitat de Catalunya i seguir els passos següents:
Introduir el codi identificador de tràmit (codi ID) i clicar en l'assumpte que identifica el tràmit.
Introduir el número d'identificació (DNI/NIE) de la persona sol·licitant i clicar en l'assumpte que descriu el tràmit.
Anar a la pestanya Documents enviats o requerits, Seguiment del tràmit o Resposta de l'Administració.
Has de contactar amb l'AGAUR i enviar un correu electrònic a l'adreça de correu electrònic [EMAIL] per demanar el canvi d'adreça electrònica.
Hauràs d'adjuntar la documentació següent;
• Còpia del resguard de sol·licitud de beca.
• Còpia del DNI/NIE de la persona sol·licitant.
Aquesta modificació no afectarà les dades de la teva carpeta del portal "Tràmits gencat" del web la Generalitat de Catalunya.
Si has extraviat el resguard, has de contactar amb l'AGAUR i enviar un correu electrònic a l'adreça de correu electrònic [EMAIL] i adjuntar còpia del DNI/NIE de la persona sol·licitant.
Tingues present que el codi ID el tens al resguard de la sol·licitud de beca i que és el mateix per a l'acreditació (MATRC) i per a la beca Equitat.
També se't comunica cada vegada que la teva sol·licitud pateix algun canvi, en el correu electrònic que t'enviem.
Les notificacions que es realitzin des del portal "Tràmits gencat" del web de la Generalitat de Catalunya es continuaran enviant a l'adreça de correu electrònic indicada en la sol·licitud.
Les notificacions que s'efectuïn des de l'AGAUR es faran a la nova adreça electrònica que has indicat.
És recomanable anar entrant periòdicament al portal "Tràmits gencat" per comprovar si la teva sol·licitud ha patit algun canvi.
Has d'emplenar el model recurs/al·legació i presentar-lo a l'AGAUR, juntament amb la documentació que correspongui.
El termini de presentació d' al·legacions serà de 15 dies hàbils (a partir de la data de la publicació de la proposta de resolució) i d'1 mes cas de presentar un recurs de reposició (a partir de la data de la publicació de la resolució jurídica definitiva).